CELEX: 62010CA0155
Language: hu
Date: 2011-09-15 00:00:00
Title: C-155/10. sz. ügy: A Bíróság (első tanács) 2011. szeptember 15-i ítélete (Supreme Court of the United Kingdom (Egyesült Királyság) előzetes döntéshozatal iránti kérelme) — Williams és társai kontra British Airways plc (Munkafeltételek — 2003/88/EK irányelv — Munkaidő-szervezés — Az éves szabadsághoz való jog — Légijármű-pilóták)

29.10.2011   
            
            
               HU
            
            
               Az Európai Unió Hivatalos Lapja
            
            
               C 319/7
            
         A Bíróság (első tanács) 2011. szeptember 15-i ítélete (Supreme Court of the United Kingdom (Egyesült Királyság) előzetes döntéshozatal iránti kérelme) — Williams és társai kontra British Airways plc
   (C-155/10. sz. ügy) (1)
   
   (Munkafeltételek - 2003/88/EK irányelv - Munkaidő-szervezés - Az éves szabadsághoz való jog - Légijármű-pilóták)
   2011/C 319/11
   Az eljárás nyelve: angol
   
      A kérdést előterjesztő bíróság
   
   Supreme Court of the United Kingdom
   
      Az alapeljárás felei
   
   
      Felperesek: Williams és társai
   
      Alperes: British Airways plc
   
      Tárgy
   
   Előzetes döntéshozatal iránti kérelem — Supreme Court of the United Kingdom — A munkaidő-szervezés egyes szempontjairól szóló, 1993. november 23-i 93/104/EK tanácsi irányelv (HL L 307., 18. o.; magyar nyelvű különkiadás 5. fejezet, 2. kötet, 197. o.) 7. cikkének, valamint a munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (HL L 299., 9. o.; magyar nyelvű különkiadás 5. fejezet, 4. kötet, 381. o.) 7. cikkének értelmezése — Az irányelvek által a fizetett éves szabadság tekintetében teljesítendő kifizetés jellegére és mértékére vonatkozóan előírt kötelezettségek terjedelme — A tagállamok mérlegelési mozgástere az ezzel kapcsolatos részletes szabályok megállapítását illetően — A légijármű-pilótáknak biztosított fizetett éves szabadság
   
      Rendelkező rész
   
   A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 7. cikkét, valamint az Európai Légitársaságok Szövetsége (AEA), az Európai Közlekedési és Szállítási Dolgozók Szövetsége (ETF), az Európai Közforgalmi Pilóták Szövetsége (ECA), az Európai Regionális Légitársaságok Szövetsége (ERA) és a Légiszállítók Nemzetközi Szövetsége (IACA) által kötött, a polgári repülésben dolgozó utazó munkavállalók munkaidejének szervezéséről szóló európai megállapodásról szóló, 2000. november 27-i 2000/79/EK tanácsi irányelvhez csatolt megállapodás 3. szakaszát úgy kell értelmezni, hogy egy légijármű-pilóta az éves szabadsága alatt nem csak az alapbérének fenntartására, hanem egyrészt a munkaszerződése szerinti feladatainak az ellátásához ténylegesen kapcsolódó és a teljes díjazásába beszámított összeggel kompenzált valamennyi elemre, másrészt a légijármű-pilóta személyi és foglalkoztatási státusához kötődő valamennyi elemre is jogosult.
   A nemzeti bíróság feladata annak értékelése, hogy e munkavállaló teljes díjazását alkotó különböző elemek megfelelnek-e ezen kritériumoknak.
   
      (1)  HL C 161., 2010.6.19.